Andreas Ludwig von Rosen

Andreas Ludwig von Rosen (1664–1701) oli eestimaalasest Rootsi sõjaväelane (major), kes osales Põhjasõjas.

Elulugu 
Andreas Ludwig von Rosen sündis Väinjärvel 1664. aastal. Tema isa, kes oli ka Väinjärvel sündinud, oli Andreas von Rosen ja ema Luitgard Taube.

Põhjasõjas juhatas ta Eestimaa maatragunieskadroni. 1701. aasta mais sai ta korralduse Roosna-Alliku ja Viisu mõisa talupoegi maha rahustada ja talitseda. 

4. septembril 1701 osales ta Räpina lahingus, kus ta ka hukkus.

Isiklik elu 
Andreas Ludwig von Rosen abiellus Dorothea-Elisabeth von Üxküll-Güldenbrandiga. Nad said ühe poja, Johan Andreas von Roseni, ja tütre, Helene Chistine (1701–1729), kes abiellus Hans Christian Matthieseniga.

Viited 

Eestimaa aadlikud
Väinjärve mõisnikud
Rootsi sõjaväelased
Valged Rosenid
Sündinud 1664
Surnud 1701
Põhjasõja väejuhid